|  |  |
| --- | --- |
|  |  |
| ettekirjutus{city} | 08.04.20209 nr 7.2-2.2/4044-11580 |

Ettekirjutuse täitmise tähtaja määramine

Läbi vaadanud Linnavalitsuse hoone haldusmenetluse materjalid ja arvestades Teie 09.08.2018 taotluses toodud põhjendusi, määrab ja täpsustab Päästeameti Lõuna päästekeskus enda 31.03.2017 antud riikliku tuleohutusjärelevalve ettekirjutuse nr 7.2– 6.3/608 nõude 2 täitmiseks uue tähtaja adressaadile Võru Linnavalitsus, aadressiga Jüri 11, Võru linn, Võru maakond, alljärgnevalt:

**2. Varustada hoone automaatse tulekahjusignalisatsioonisüsteemiga, et oleks tagatud tulekahju varajane avastamine ja võimaliku tulekahju puhkemise korral oleks inimestel võimalik ehitisest õigeaegselt evakueeruda.**

**Alus**:Tuleohutuse seadus § 3 lg 1 p 4 ja § 32 lg 1; Siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele” § 55 lg 2 vastavalt § 30 lg 1 p 1; § 29 lg 1 p 5.

*Tuleohutuse seadus § 3 lg 1 p 4* – isik on kohustatud tagama ehitises nõutavate päästevahendite ja ehitises nõutavate käesoleva seaduse §-s 30 nimetatud tuleohutuspaigaldiste olemasolu ja korrashoiu.

*Tuleohutuse seadus § 32 lg 1* – tuleohutuspaigaldis tuleb projekteerida ja paigaldada ning seda kontrollida ja hooldada vastavalt tehnilisele normile ja tootja juhisele ning ohutusnõuetes ettenähtule selliselt, et tuleohutuspaigaldis täidaks oma otstarvet.

*Siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ § 55 lg 2 -* enne käesoleva määruse jõustumist õiguslikul alusel ehitatud ehitis, mida kasutatakse ehitisele ettenähtud kasutamisotstarbe kohaselt, peab evakuatsioonile kehtestatud nõuete osas vastama käesoleva määruse §-des 29, 30, 32 ja 33 ning 6. peatükis sätestatud nõuetele, arvestades § 3 lõikes 4 sätestatut. Olemasolevasse ehitisse enne käesoleva määruse jõustumist paigaldatud tuleohutuspaigaldis peab vastama selle paigaldamise ajal kehtinud tuleohutusnõuetele ja olema nõuetekohaselt hooldatud.

*Siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ § 30 lg 1 p 1 –* automaatne tulekahjusignalisatsioonisüsteem peab olemakäesoleva määruse § 29 lg 1 p 5 nimetatud hoones, mis ületab seal nimetatud arvulist näitajat.

*Siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ § 29 lg 1 p 2 –* kuni 750-ruutmeetrise pindalaga V kasutusviisiga hoone igas ruumis, välja arvatud sanitaarruumis.

Automaatne tulekahjusignalisatsioonisüsteem peab olema kogu hoonet hõlmav ühtne süsteem, mis avastaks kontrollitaval alal algava tulekahju võimalikult varases staadiumis ja annaks sellest teate avastamispiirkonna äranäitamisega ning avastaks süsteemi tööd ohustavad rikked, andes nendest rikketeate keskseadmesse.

Paikvaatlusprotokollis fikseeriti, et hoones puudub automaatne tulekahjusignalisatsiooni-süsteem.

**Uus täitmise tähtaeg: 01.09.2019**

Sunniraha hoiatus: juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit – sunniraha 500 (viissada) eurot.

Kui haldusakti adressaat jätab ettekirjutuse määratud tähtajaks täitmata, tuleb sunniraha tasuda ühele järgnevale Rahandusministeeriumi arvelduskontole: SEB panga arvelduskontole nr EE891010220034796011, Swedbank panga arvelduskontole nr EE932200221023778606 või Luminor Bank EE701700017001577198, maksekorraldusel on viitenumbriks 10266700005621 ja selgituseks: 14.08.2018 Võru linnavalitsuse ettekirjutus.

Riigikassasiseste maksete korral kasutada Siseministeeriumi e-riigikassa kontot 2800082365 ja lühiviitenumbrit 10266.

Vabatahtlikult tähtajaks sunniraha tasumata jätmise puhul nõutakse sunniraha sisse asendustäitmise ja sunniraha seaduse § 15 lg 1 kohaselt täitemenetluse seadustikus sätestatud korras nagu kohtuotsusest tulenev rahaline nõue. Seega lisandub sunnirahale selle vabatahtliku tähtaegse mittetasumise korral kohtutäituri tasu. Sunniraha tasumine ei võta adressaadilt kohustust ettekirjutus täita ning täitmata kohustuste eest võib sunniraha rakendada korduvalt.

Juhul kui haldusakti adressaat leiab, et haldusaktiga või haldusmenetluse käigus on rikutud tema õigusi või piiratud tema vabadusi, on tal õigus esitada vaie Päästeametile (Raua 2, 10124 Tallinn,) või kaebus Tartu Halduskohtu Tartu kohtumajja (Kalevi 1, 51010 Tartu, tmktartu.menetlus@kohus.ee) 30 päeva jooksul arvates päevast, millal vaide või kaebuse esitaja vaidlustatavast haldusaktist teada sai või oleks pidanud teada saama.

Ettekirjutuse täitmisest või sunniraha tasumisest palume informeerida Päästeameti Lõuna päästekeskust kirjalikult Jaama 207, 50705, Tartu või digitaalselt allkirjastatud dokumendina elektronposti aadressil louna@rescue.ee 10 päeva jooksul arvates ettekirjutuses määratud täitmise tähtajast.

Käesolev ettekirjutus on saadetud elektrooniliselt:

Võru Linnavalitsus: egon.taal@voru.ee

(allkirjastatud digitaalselt)

Madis Pintson

ohutusjärelevalve büroo peainspektor

Lõuna päästekeskus

+372 799 8602

madis.pintson@rescue.ee